runetrust/blame-folketinget-dk huggingface dataset:
Morten Dahlin (V), 2022-05-17:
Og det kommer heller ikke til at være sådan, at der ikke kommer til at være udviklinger, der gør, at Folketinget skal tage stilling til sager, der vedrører politiet eller for den sags skyld kriminalforsorgen eller en række andre områder, som der selvfølgelig er lavet store aftaler på.
Kristian Thulesen Dahl (DF), 2010-09-07:
Altså, jeg har lige skullet stå her og svare på, jeg ved ikke hvor mange spørgsmål om, at der bliver skåret dramatisk i kommunerne, og så skal jeg minsandten det næste øjeblik vende mig rundt og svare på, at det slet ikke holder derude, at de bruger alt for mange penge, at de bruger mange flere penge end aftalt.
Yildiz Akdogan (S), 2010-03-17:
Så jeg vil egentlig høre: Når ministeren har siddet i den her ultraliberale tænketank med de her konservative værdisæt, hvordan kan ministeren så egentlig forene de her konservative værdisæt med at bekæmpe fattigdom og samtidig sidde i en gruppe, der går ind for ulighed, og som går ind for at afskaffe de fleste sociale ydelser?
Jørgen Arbo-Bæhr (EL), 2007-01-25:
Da tusinder af kommunalt ansatte og forældre til børn i daginstitutionerne i efteråret protesterede, blokerede og strejkede mod forringelser af den sociale service i kommunerne, var regeringens svar ikke til at tage fejl af: Det er bare socialistiske ballademagere, som ikke har forstået, hvad det drejer sig om, og i øvrigt er der ikke noget at komme efter.
Ole Sohn (SF), 2006-03-15:
Derfor synes jeg, det er lidt interessant, at når statsministeren bruger sin ytringsfrihed til at ytre sig i Berlingske Tidende og avisen bruger sin pressefrihed til at bringe det, hvor man kommer med beskyldninger om, at andre der ytrer sig, svækker ytringsfriheden, så er det vel egentlig lidt fair, at man som statsminister, som har ubegrænset adgang til ytringer, også er lidt mere konkret, så vi får at vide, hvem det egentlig er, der konkret forsøger at svække ytringsfriheden i Danmark.
Inger Støjberg (V), 2017-02-07:
Som jeg ved en række lejligheder har oplyst Folketinget om, skal der i særlige tilfælde gøres undtagelse fra udgangspunktet om separat indkvartering af mindreårige og deres ældre ægtefæller eller samlevere, selvfølgelig forudsat at ingen af parterne er under 15 år.
Mette Gjerskov (S), 2009-04-28:
Jeg hører også hr. Jørn Dohrmann sige, at det forslag, vi kommer med om kvoter, er noget hø, det kan man ikke bruge til noget, men jeg hører ikke hr. Jørn Dohrmann komme med et eneste godt forslag til, hvordan man så skal få reduceret brugen af sprøjtegifte.
Anni Svanholt (SF), 2001-05-07:
Lad mig sige med det samme: Det er naturligvis utrolig vigtigt, at patienter med f.eks. livstruende sygdomme hurtigt kan komme til undersøgelse og senere til behandling, og den behandlingsgaranti, som ministeren har aftalt med amterne, skulle jo gerne råde bod på nogle af de problemer, der har været.
Morten Østergaard (RV), 2007-05-22:
Ja, man er jo næsten rørt til tårer over den omsorg, der strømmer ud fra hr. Jesper Langballe over for de mennesker, som vi nu igennem år i dette Folketing forgæves har banket på regeringens og Dansk Folkepartis dør for, for at få dem til at gøre noget for.
Morten Østergaard (RV), 2014-12-03:
Jeg er også optaget af, at det skal kunne betale sig at arbejde, og derfor glæder det mig jo, at vores reformer har bidraget til at skabe bedre økonomiske incitamenter, eksempelvis med skattereformen, som gør, at det bedre kan betale sig at arbejde, også for personer med lave indkomster.
Leila Stockmarr (EL), 2024-11-27:
Men så kunne jeg også godt tænke mig at grave lidt mere i den her historie, som Ingeniøren skrev om den 6. september i år, hvor man jo dokumenterer, at der er iværksat en proces af regeringen eller af ministerens ministerium i form af en større undersøgelse muligvis af nogle miljømæssige konsekvenser af en fremtidig Kattegatforbindelse.
Yildiz Akdogan (S), 2010-03-24:
På den anden side har hele digitaliseringen af det offentlige også været et stort problem, forstået på den måde, at der faktisk helt tilbage i 2001 var den såkaldte Bonnerup-rapport, som kom med nogle konkrete forslag til, hvad der kunne tages af initiativer, så man ikke oplevede de her forskellige fatale problemer, der nu er opstået.
Søren Søndergaard (EL), 1998-01-15:
Hvis man f.eks. slår op i bemærkningerne til forslaget og ser på, hvem der skal afsone i de her særlige fængsler for stærke fanger, står der: »Fængslerne skal anvendes til hensættelse straks efter dom af domfældte, der er dømt for en sådan kriminalitet, at det efter de øvrige oplysninger om pågældende må befrygtes, at de under afsoningen vil udøve en negativ indflydelse på andre indsatte.«
Elisabeth Arnold (RV), 2001-01-16:
Jeg vil spørge, om fru Ulla Tørnæs kan bekræfte, at der i Schlüterregeringen blev ansat en rådgiver i det daværende Arbejdsministerium ledet af daværende arbejdsminister Henning Dyremose, hvilket var meget, meget stærkt opsigtsvækkende, fordi man ansatte en partisoldat, og det gav meget anledning til offentlig kritik. Det er muligt, at partiet Venstre har haft fuldstændig rene hænder i den sag og har syntes, at det ikke var noget, man skulle gøre, men partiet var dog medlem af en regering, som accepterede, at sådan noget var gængs praksis, og at man godt kunne gøre det.
Michael Aastrup Jensen (V), 2021-03-24:
Altså, sagt ligeud: Når man har faldende ungdomsårgange, og hvis man ønsker, at der skal være mulighed for også at studere uden for de store universitetsbyer, så må man jo flytte nogle af de her uddannelser, og så må man gøre sådan, at det ikke er finere at læse i Aarhus eller Aalborg kontra f.eks. Grenå eller Randers.
Christian Langballe (DF), 2017-11-15:
Det er simpelt hen en måde at gøre tingene på, som ikke holder, og hvor jeg mener, at man meget mere aktivt og meget mere stålsat begynder at sende de her folk hjem, fordi der altså er en eller anden total sammenblanding, som der har været alle årene, med, at hvis man kommer hertil som flygtning, er man pr. definition – man har fået flygtningestatus – også immigrant, og så skal man bare indsluses i det danske samfund.
Martin Geertsen (V), 2015-04-17:
Mere end 100 personer er rejst fra Danmark til Syrien og Nordirak for at kæmpe side om side med Islamisk Stat, og jeg er af den overbevisning, at forebyggelse og fratagelse af pas og andre gode initiativer selvfølgelig kan forhindre nogle personer i at rejse, men som vi jo også har set, selvsagt ikke alle.
Brian Mikkelsen (KF), 2009-05-18:
Derudover blev jeg i sidste uge enig med Rigspolitichefen om, at der skal udsendes et hyrdebrev til alle landets politikredse om, at politiet skal have fokus på håndhævelsen af hundeloven og ikke mindst de redskaber, som loven indeholder, for at kunne gribe ind over for de farlige hunde.
Rune Lund (EL), 2005-04-19:
Et nej betyder faktisk bare, at forfatningen falder, og det gør, at vi sammen med masser af andre gode kræfter kan åbne op for en helt ny diskussion af, hvad vi vil her i Danmark, hvad vi vil sammen med andre europæere, og hvordan vi mener at samarbejdet mellem landene skal foregå.
Poul Nyrup Rasmussen (S), 1998-10-08:
Jeg prøvede at give et lille bud deroppe i min tale, og jeg kom til at tænke på, da jeg hørte hr. Hans-Pavia Rosing, at hr. Jørgen Estrup i virkeligheden også stillede det samme spørgsmål i sit indlæg til sidst.
Carsten Kudsk (DF), 2016-10-26:
Mener ministeren, at det er foreneligt med Danmarks syn på børn, at børn tilsyneladende efter internationale konventioner må acceptere, at barnet, her bruden, kan leve sammen med sin voksne, ældre mand, eftersom ægteskabet er indgået i udlandet, på trods af at ministeren tilbage i februar skilte disse par på asylcentrene?
Frederik Vad (S), 2025-05-07:
Jeg vil bare bede ordføreren om at bekræfte, at hr. Morten Messerschmidt har stået her i Folketingssalen i et svar til mig i en afslutningsdebat og bekræftet, at den regering og det parti, der siden 2019 har siddet i Statsministeriet, nemlig Socialdemokratiet, har leveret nogle af de bedste nøgletal på udlændingeområdet siden udlændingeloven af 1983.
Connie Hedegaard (KF), 2004-11-04:
Et andet eksempel er, at kemikalielovens håndhævelsesregler omformuleres, så de i højere grad svarer til miljøbeskyttelseslovens og andre miljøloves tilgang til håndhævelse, og så den samtidig indeholder alle de relevante instrumenter, der findes i andre lignende produktlove.
Liselott Blixt (DF), 2010-01-20:
Hvad er ministerens holdning til, at den internationalt anerkendte danske smerteforsker professor Lars Arendt-Nielsen, Aalborg Universitet, der er præsident for det internationale smerteår, mener, at resultaterne af undersøgelsen om smertepatienter er chokerende, og at »Vi må erkende, at de kroniske smertepatienter svigtes.
Anders Fogh Rasmussen (V), 2004-10-07:
Der er det, jeg siger, at ja, der er dukket nogle skønhedspletter op på den ordning, og det er klart, at det skal der rettes op på, og det er fødevareministeren gået i gang med, og jeg er fuld af fortrøstning med hensyn til, at der nok skal blive fundet en løsning på det.
Per Stig Møller (KF), 2005-04-06:
I mit tidligere svar, som der henvises til, har jeg udtrykt forventning om, at den russiske regering i overensstemmelse med den konstruktive tilgang til den nyetablerede menneskerettighedsdialog mellem EU og Rusland nøje vil overveje situationen og følge den gældende humanitære praksis – altså praksis, for der står ikke noget om i nogen skrifter, at man skal udlevere lig i forbindelse med væbnede konflikter.
Jørn Jespersen (SF), 2002-05-07:
Dansk Folkeparti har accepteret en nedskæringsfinanslov på miljøområdet og har bare svært ved at stå ved det efterfølgende, især når det rammer almindelige mennesker og er så åbenlyst, som det er i det her tilfælde, at ganske almindelige mennesker uden egen skyld nu ikke længere får hjælp til at komme over en forurening.
Per Clausen (EL), 2010-04-29:
Der må man jo så sige, at det ikke fremgår nogen som helst steder i lovforslagets bemærkninger, hvordan det konkret har vist sig, og hvilke undersøgelser der er gennemført, som dokumenterer, at udskrivningsaftaler og koordinationsplaner ikke med den rette opfølgende indsats er tilstrækkelig til at sikre, at patienter, der har brug for at være i behandling, også er i behandling.
Morten Messerschmidt (DF), 2023-04-21:
Det lader til, at vi kan være enige om, at et ufødt barn også skal takseres som et menneske, og at det dermed også skal takseres som drab, i hvert fald hvis gerningsmanden er bekendt med, at han – det er jo typisk en mand – slår to mennesker ihjel ved sin ugerning.
Mai Villadsen (EL), 2022-05-10:
Statsministeren dér fik, jeg tror, det var 99 pct.s opbakning til sidste valg; det kunne man måske godt ønske sig, men det tror jeg ikke man skal ønske sig, for det er nemlig et udtryk for et meget, meget udemokratisk land, og det er det, regeringen med åbne øjne har kastet sig ud i, altså at ville sende asylansøgere fra Danmark derned, samtidig med at det jo, når man hører på vores nabolande, vil være langt ude set med deres perspektiv.
Flemming Møller Mortensen (S), 2010-01-14:
De fleste af netop de skoler, der blev oprettet som kulturskoler og i forbindelse med de billedkunstneriske grundkurser, lå jo i provinsen, altså der, hvor der mange gange er den største afstand fra, hvor man bor, og ind til de helt store byer, hvor de fleste kulturtilbud er. Når nu ministeren udråber sit program som værende kultur for alle, så må man sige, at det er ærgerligt, og jeg kan sige det også fra de områder, hvor jeg bor, at man har fjernet tilskuddet netop til de institutioner og skoler, som var bygget op derude af kommunerne, men med en statslig medfinansiering, som netop kunne være med til at understøtte og videreudvikle vækstlaget.
Anne-Mette Winther Christiansen (V), 2005-03-10:
Med forslaget sikres det, at amtskommunen iværksætter et behandlingstilbud til de unge med alvorlige stofmisbrugsproblemer inden for 14 dage – og der regnes fra tidspunktet for den henvendelse, den unge selv retter – på samme måde som de voksne stofmisbrugere er sikret en social behandling efter § 85, stk. 1 og stk. 2.
Ole M. Nielsen (KRF), 2002-02-26:
Men fordi vi ved, at hjemmehjælpen ikke fungerer tilstrækkeligt, og fordi der er masser af mennesker, der sidder i store huse eller lejligheder, hvor de har brug for hjælp, så synes jeg faktisk, det er rimeligt at reservere de par hundrede millioner, som efterhånden bliver tilbage i tilskud til hjemmeserviceordningen, netop til den målgruppe.
Dina Raabjerg (KF), 2025-02-26:
Nu er det jo sådan, at man i lige præcis det her område planlægger en helt ny motorvej, og der er jo langt fra 2002, da man lavede det her lille stykke, til i dag, hvor man har udvidet motorvejen både mod vest og hele vejen ud til Århus mod øst, og med den nye hærvejsmotorvej må man jo forvente at der kommer endnu mere trafik.
Hans Christian Schmidt (V), 2006-10-11:
Jeg vil sådan set bare lige have lov til at sige meget tydeligt til hr. Ole Vagn Christensen – for jeg kan jo høre, at det nu går lidt sådan op i, at det skulle være finansministeren, der har pålagt fødevareministeren det og så bagefter Fiskeridirektoratet – at det er jeg fuldstændig enig i, og jeg er en del af en regering, og det her synspunkt er en regeringsholdning.
Kim Behnke (FP), 1998-04-01:
Men vi må jo sige, at det resultat, der kom ud af folkeafstemningen, ingenlunde bliver respekteret. Når man ser på, hvad der sker i forhold til det, der med et teknisk udtryk »bliver lagt ind under søjle 1«, betyder det, at det kan ske ved flertalsafgørelser.
Lisbeth Bech Poulsen (SF), 2016-11-17:
Lad os f.eks. tage persondataloven – der er jo masser af både private virksomheder og offentlige virksomheder og organisationer, som vel også bruger en del tid på at overholde persondataloven for at sikre, at tilfældige menneskers personfølsomme oplysninger ikke flyder rundt.
Kim Andersen (V), 2005-04-01:
De væsentligste elementer i forslaget er for det første, at der skabes denne hjemmel til, at fonden kan omdanne sig til et aktieselskab, og for det andet, at en oprettet erhvervsdrivende fond løbende vil kunne foretage udlodning af midler til Skibskreditfondens oplysningsformål, og det vil altså sige, at det skal kunne fremme dansk skibsfart eller dansk værftsindustri.
Tove Videbæk (KRF), 2000-11-17:
I forslaget strammes der op på pligten til at stå til rådighed for arbejdsmarkedet, og samtidig lægges der vægt på retten til at sige nej til et tilbud om arbejde, hvis f.eks. man er syg, hvis f.eks. der er alt for lang afstand mellem bopæl og arbejdssted, hvis f.eks. man har ret til fravær ved graviditet, barsel, adoption, hvis man er nødt til at passe sine børn, når der ikke kan anvises anden pasningsmulighed, hvis man modtager støtte efter lov om social service osv. Der er set fra vores stol i Kristeligt Folkeparti god balance mellem rettigheder og pligter i det her forslag.
Mette Frederiksen (S), 2011-12-21:
Vi afskaffer de lave ydelser, vi har fået aftalt en rigtig, rigtig god og målrettet indsats via satspuljen for de kontanthjælpsmodtagere, der er i matchgruppe 3, vi har i vores regeringsgrundlag lagt til grund, at vi ønsker at indføre en uddannelsesret og -pligt til unge på kontanthjælp, vi har anmeldt en reform af kontanthjælpen, og vi har anmeldt en skattereform.
Leif Mikkelsen (V), 2003-01-09:
Vedrørende lovforslag nr. L 113, som har samme ordfører, som stadig ikke kan være her, kan jeg sige, at i lighed med det lovforslag, som jeg lige har omtalt, kan det have direkte betydning for en lille niche i Danmark, nemlig pensionsbranchen og andre selskaber, der har en særlig interesse i at investere gennem et investeringsselskab med få medlemmer.
Flemming Kofod-Svendsen (KRF), 2000-09-07:
På miljøområdet har vi en række initiativer til gavn for miljøet, og her er et par af dem: Vi vil sætte ind med forhøjelse af den grønne ejerafgift på dieselkøretøjer uden partikelfiltre og fuld tilbageførsel af provenuet til støtte til installation af partikelfiltre.
Peter Hummelgaard Thomsen (S), 2017-12-07:
Giver det alligevel ikke bare en smule stof til eftertanke, at hvis eksempelvis man skulle gøre det, som CEPOS nu foreslår man skal gøre, nemlig at sænke selskabsskatten til 15 pct., så ville det jo betyde, at vi hvert år ville have 15 mia. kr. mindre til velfærd.
Morten Messerschmidt (DF), 2021-04-08:
Det, jeg spørger om, er: Hvis man tror på og drømmer om, at det, som fru Rosa Lund kalder den danske monokultur, skal elimineres, fordi Danmark skal være en multikultur – det må jo være det, man må forstå ud fra det, som fru Rosa Lund siger – hvorfor er hun så ikke interesseret i, at de mange projekter, der sættes i søen for at ødelægge monokulturen, så også sikres at have en effekt?
Linea Søgaard-Lidell (V), 2023-04-13:
Af perspektiv- og handlingsplanen fremgår det, at der i år vil blive gennemført et forskningsprojekt om risikofaktorer for hjerte-kar-sygdomme hos kvinder, som nemlig har andre symptomer end mænd, og sådan noget er jo et rigtig vigtigt initiativ, også selv om det selvfølgelig ikke løser alle udfordringer.
Karin Nødgaard (DF), 2015-02-27:
Det er vigtigt, at kommunerne har den fornødne viden, så de kan iværksætte hjælp til kvinden, uanset om hun opholder sig på et krisecenter alene, eller om hun har børn med, og således at kommunen kan være med til at tilrettelægge en sammenhængende indsats for kvinden både under og efter opholdet.
Nadeem Farooq (RV), 2012-02-02:
Derfor handler det om at sige til Venstre og Konservative, at det, som de har lavet, jo ikke har virket; vi prøver at lave en lillebitte smule om på det, og jeg kan ikke forstå, at de ikke er med på de fornuftige justeringer, vi laver, for jeg troede da trods alt, at vi havde en fælles sag.
Esben Lunde Larsen (V), 2016-05-12:
Forslaget indebærer, at forbud mod bestemte hunderacer ophæves, og at der i stedet indføres påbudsmuligheder med fokus på ejeransvar, herunder mulighed for påbud om deltagelse i adfærdskurser, påbud om neutralisering af hunden og mulighed for forbud mod tøjring af hunde i tilfælde, hvor hunden har udvist aggressiv adfærd.
Flemming Oppfeldt (V), 2002-05-16:
Jeg vil godt spørge SF's ordfører, om det forslag, som SF fremfører her, som SF har bygget sin argumentation på i løbet af dagen, er et forslag, som vil tilfredsstille synspunktet om, at man kan aftale individuelle deltidsaftaler, eller er det sådan en slags opblødning i forhold til overenskomsten, det vil sige, at man skal gå igennem den store maskine for at lave en deltidsaftale.
Kristian Thulesen Dahl (DF), 2021-04-13:
Altså, nu har jeg været i mange udlændingepolitiske debatter, også med Enhedslistens folk, og jeg er altid blevet skoset, at vi ikke i tilstrækkeligt omfang lader armslængdeprincippet gælde: at når Flygtningenævnet som en uafhængig instans med en dommer for bordenden havde sagt et eller andet, var vi alligevel parate til at sende nogle folk ud af landet
Karina Lorentzen Dehnhardt (SF), 2010-04-12:
Virkelighedens verden er, at fodlænkeordningen formentlig nok er et godt redskab, men jeg tror ikke, at vi kan udvide den, i hvert fald ikke i Københavnsområdet, uden at vi også siger, at der følger ressourcer med, hvis vi mener det her alvorligt.
Henrik Svane (RV), 2000-05-24:
Justitsministerens kommentar til forslaget dækker meget godt Det Radikale Venstres synspunkter til Dansk Folkepartis beslutningsforslag, og derfor skal jeg ikke bruge tid på en række gentagelser. Blot vil jeg gerne understrege, at det for Det Radikale Venstre forekommer absurd, hvis Justitsministeriets embedsmænd skal bruge en masse tid, for slet ikke at nævne skatteborgernes penge, på at finde oplysninger, som et stort flertal i Folketinget ikke mener har relevans for afgørelsen i indfødsretssager.
Frank Dahlgaard (UP), 2001-04-18:
De opfatter Danmark som paradis, for de kommer fra noget, som er fattigt, som er ufattelig forurenet og miljøsvinsk, som er ufrit, som er diktatorisk, som er ganske modbydeligt og forfærdeligt, og så kommer de til det her samfund, som hr. Keld Albrechtsen betegner så nedladende.
Thomas Adelskov (S), 2003-01-08:
fra fødevareministeren, som jeg gerne vil tage en kopi af til statsministeren, hvor fødevareministeren har oplyst mig om, hvorvidt Jordbrugskommissionen for Vestsjællands Amt har udtalt sig om denne her dato 1. november 2000, og at det fremgår, at det har Jordbrugskommissionen ikke gjort, synes statsministeren så fortsat, at det er en sag, han ikke vil kommentere?
Henrik Dahl (LA), 2020-05-28:
Jeg må også sige, at jeg er ret forundret over, at det virkelig er Det Radikale Venstres politik, at man skal kunne blive dansk statsborger uden et sikkerhedstjek fra Politiets Efterretningstjeneste, uden nødvendigvis at bakke den danske samfundsmodel op, uden at være selvforsørgende og uden nødvendigvis at kunne tale dansk.
Finn Sørensen (EL), 2012-04-26:
Men jeg vil gerne have et svar på det spørgsmål, som jeg stillede: Hvorfor er det så magtpåliggende for de danske Socialdemokrater at tilslutte sig en finanspagt, der betyder, at Danmark vil kunne blive slæbt for EU-Domstolen, hvis vi ikke gennemfører en ganske bestemt lovgivning?
Lars Arne Christensen (M), 2024-04-02:
Den halve milliard, der blev afsat i efteråret 2023, skal nu gøre nytte i kommunerne, og det skal bl.a. ske ved at etablere lettilgængelige behandlingstilbud i kommunerne, hvor børn, unge og deres forældre kan henvende sig og få hurtig hjælp uden henvisning.
Jakob Axel Nielsen (KF), 2005-06-03:
Når vi i mange år har talt om skattelettelser, er det ud fra en bred forståelse af, at i en mere og mere åben verden er det nødvendigt for at kunne tiltrække og fastholde højtuddannet arbejdskraft og for, at Danmark stadig væk kan være et attraktivt land at investere i, at vi sætter skatterne ned.
Sandy Brinck (S), 2004-01-20:
Revisitering og det at ændre på en foranstaltning bør set med vores øjne altid have udgangspunkt i, at barnets situation har ændret sig, ikke kommunekassens situation. Derfor er jeg en lille bitte smule bekymret over, at vi forlader os på at stille en masse faglige krav, hvis det er sådan, at socialministeren og regeringen samtidig skriver ud til kommunerne, at de skal tage afsæt i økonomien, og at økonomien faktisk godt må være styrende for, hvordan man revisiterer de børn, der allerede er i gang med en foranstaltning.
Mette Frederiksen (S), 2020-03-10:
Og vi har politisk selvfølgelig et meget stort ansvar for at afbøde de negative konsekvenser, både hvad angår den sundhedsmæssige situation, men også hvad angår de negative økonomiske konsekvenser, vi begynder at se for bl.a. dansk erhvervsliv og dermed for danske lønmodtagere.
Tina Nedergaard (V), 2011-11-10:
Når det så er sagt, vil jeg gerne, når finansministeren er så optaget af alt det her med traditioner, og hvor vigtigt det er at overholde traditioner, og når han undrer sig over, at nogen kunne finde på at bryde nogle traditioner, henlede finansministerens opmærksomhed på en tradition, der i hvert fald har været helt afgørende for forhandlingerne på Christiansborg og i de omkringliggende ministerier gennem årene, nemlig at når man forhandler, er det helt almindelige procedure, og det praktiseres også helt konkret i øjeblikket hos uddannelsesministeren, at den forhandlingspartner, man har over for sig, kan stille konkrete spørgsmål og få hurtige skriftlige svar fra det pågældende ministerium.
Per Clausen (EL), 2005-04-29:
Hvis der kan komme det ud af denne debat om dette forslag, at vi i udvalgsarbejdet og det videre arbejde kan få en grundig og seriøs behandling af de forhandlinger, der foregår omkring GATS, og hele tiden kan følge nøje med i, hvad der sker, så vil det efter min mening være en vigtig pointe, ikke bare af demokratiske grunde, fordi det er vigtigt, at der også er folkelig indsigt i det, der rører sig i de her forhandlinger, men vel også fordi vi måske på en eller måde kan være med til at påvirke nogle ting.
Carsten Bach (LA), 2018-12-20:
Jeg forstår godt, hvad det er, der er vigtigt for Socialdemokratiet i den her sammenhæng, men når man så læser aftaleteksten, må man jo også forstå, at det, der så er vigtigt for Socialdemokratiet, er noget, der ikke er kommet med i aftaleteksten, hvis det med nye og gamle områder og forskellen mellem disse er vigtigt for Socialdemokratiet.